

Ideepank


Ideepank ootab Sinu ideid ja ettepanekuid. Üheskoos teeme Eesti Posti klienditeeninduse ja töökorralduse veelgi paremaks. Iga kvartal saavad parimad ideed auhinnatud ja ideede esitajad premeeritud!


2013. aasta II kvartali parim ideed selgunud!
Teise kvartali ideede hulgast pälvis tunnustuse Tiina poolt esitatud idee.
Idee sisuks on võimalus valida postiteatise saamine e-mailile või SMS-ga:
Teen ettepaneku, et soovijad saaksid valida posti teel saadetava postiteatise asemel teavituse e-maili aadressile või sms-ga. Põhimure on, et kui postiasutusse tuleb pakk, siis teade jõuab saajani tavaliselt järgmisel päeval ja tihti siis, kui saaja on kodust ära (nt tööl), aga koju jõudes ja teate kätte saamise ajaks on postkontor juba suletud. Seega läheb 2-3 päeva enne, kui on võimalik pakile järele minna. Kui teatis jõuaks kohe paki postkontorisse saabumisel saaja e-postile / telefonile, saaks inimene koduteel paki ära tuua. Saajale oleks nii igati mugavam ja samuti privaatsem (keegi teine ei loe teatisi).
Idee on töös, SMS-ide ja e-kirjade vahendusel saadetakse teavitused , kui saatja on saadetisele kirjutanud telefoni numbri.
Ideid hinnatakse selle järgi, kas nad toetavad Eesti Posti visiooni, kas nad hoiavad kokku raha- või ajakulu, suurendavad tulu, kliendirahulolu või töötajate rahulolu, kas idee on rakendatavad üle ettevõtte või lokaalselt. Tuletame kõigile meelde, et parimad ideed saavad meeles peetud ja auhinnatud!
Tänud kõigile ideede esitamise eest ja jõudu uute ideede genereerimisel!
Ideekomitee